# NÁVRH

# NARIADENIE VLÁDY

# Slovenskej republiky

# z ...................... 2019,

# ktorým sa ustanovuje rozsah priamej výchovno-vzdelávacej činnosti pedagogického zamestnanca

Vláda Slovenskej republiky podľa [§ ... zákona č. .../2019 Z. z.](https://www.slov-lex.sk/pravne-predpisy/SK/ZZ/2009/317/#paragraf-3.odsek-4) o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“) nariaďuje:

# § 1

# Predmet úpravy

Toto nariadenie vlády ustanovuje rozsah, v ktorom pedagogický zamestnanec vykonáva priamu výchovno-vzdelávaciu činnosť pri poskytovaní výchovy a vzdelávania (ďalej len „základný úväzok“).

# § 2

# Priama výchovno-vzdelávacia činnosť

1. Hodina priamej výchovno-vzdelávacej činnosti trvá učiteľa 45 minút. Hodina priamej výchovno-vzdelávacej činnosti učiteľa v materskej škole trvá 60 minút. Hodina priamej výchovno-vzdelávacej činnosti učiteľa v školách pre žiakov so zdravotným znevýhodnením môže trvať 40 minút.
2. Hodina priamej výchovno-vzdelávacej činnosti vychovávateľa trvá 60 minút. Hodina výchovno-vzdelávacej činnosti v rámci záujmového vzdelávania uskutočňovaného na základe vzdelávacích poukazov trvá 60 minút.
3. Hodina priamej výchovno-vzdelávacej činnosti na praktickom vyučovaní, ktoré sa uskutočňuje u iných právnických osôb alebo fyzických osôb,trvá 45 min okrem cvičení v zdravotníckych zariadeniach, a hodina priamej výchovno-vzdelávacej činnosti v odbornom výcviku trvá 60 minút.

# § 3

# Základný úväzok

1. Základný úväzok učiteľa je uvedený v [prílohe č. 1](https://www.slov-lex.sk/pravne-predpisy/SK/ZZ/2009/422/20130101#prilohy.priloha-priloha_c_1_k_nariadeniu_vlady_c_422_2009_z_z.oznacenie).
2. Základným úväzkom učiteľa základnej školy, ktorý vykonáva priamu výchovno-vzdelávaciu činnosť v triede s viacerými ročníkmi prvého stupňa, je základný úväzok učiteľa najvyššieho ročníka v triede.
3. Základným úväzkom učiteľa spojenej školy je základný úväzok učiteľa organizačnej zložky spojenej školy, v ktorej vykonáva vyšší počet hodín priamej výchovno-vzdelávacej činnosti.
4. Základný úväzok vychovávateľa uvedený v prílohe č. 2.
5. Základný úväzok majstra odbornej výchovy je uvedený v [prílohe č. 3](https://www.slov-lex.sk/pravne-predpisy/SK/ZZ/2009/422/20130101#prilohy.priloha-priloha_c_1_k_nariadeniu_vlady_c_422_2009_z_z.oznacenie).
6. Ak ide o
7. pedagogického asistenta učiteľa, základný úväzok je rovnaký ako základný úväzok učiteľa,
8. pedagogického asistenta vychovávateľa, základný úväzok je rovnaký ako základný úväzok vychovávateľa,
9. pedagogického asistenta majstra odbornej výchovy, základný úväzok je rovnaký ako základný úväzok majstra odbornej výchovy.
10. Základný úväzok školského špeciálneho pedagóga sa neustanovuje.
11. Základný úväzok učiteľa profesijného rozvoja sa neustanovuje.

# § 4

# Zníženie základného úväzku

1. Základný úväzok učiteľa, ktorý vykonáva špecializovanú činnosť v kariérovej pozícií výchovný poradca alebo školský poradca, sa znižuje podľa [prílohy č.](https://www.slov-lex.sk/pravne-predpisy/SK/ZZ/2009/422/20130101#prilohy.priloha-priloha_c_2_k_nariadeniu_vlady_c_422_2009_z_z.oznacenie) 3.
2. Základný úväzok učiteľa, ktorý vykonáva špecializovanú činnosť v kariérovej pozícií kariérový poradca, sa znižuje podľa [prílohy č.](https://www.slov-lex.sk/pravne-predpisy/SK/ZZ/2009/422/20130101#prilohy.priloha-priloha_c_2_k_nariadeniu_vlady_c_422_2009_z_z.oznacenie) 4.
3. Ak ide o bilingválne vyučovanie,  základný úväzok učiteľa sa zníži o dve až päť hodín, a to podľa náročnosti vyučovacieho predmetu.
4. Ak sa praktické vyučovanie uskutočňuje na pracovisku u iných právnických osôb alebo fyzických osôb, učiteľovi strednej školy, ktorý vykonáva výchovno-vzdelávaciu činnosť, sa do základného úväzku započítava jeden týždeň praktického vyučovania ako
5. desať hodín pri počte žiakov jeden až štyri,
6. 16 hodín pri počte žiakov päť až deväť,
7. 22 hodín pri počte žiakov desať a viac.
8. Základný úväzok vychovávateľa školského klubu detí možno znížiť najviac o dve hodiny, ak sa vychovávateľ školského klubu detí zúčastňuje na medzinárodných projektoch, programoch alebo rozvojových projektoch.
9. Učiteľovi, vychovávateľovi a majstrovi odbornej výchovy sa zníži základný úväzok o dve až päť hodín, ak ide o experimentálne overovanie, a to podľa náročnosti úloh, spojených s experimentálnym overovaním.

# Základný úväzok vedúceho pedagogického zamestnanca

# § 5

1. Základný úväzok riaditeľa školy je uvedený v [prílohe č.](https://www.slov-lex.sk/pravne-predpisy/SK/ZZ/2009/422/20130101#prilohy.priloha-priloha_c_3_k_nariadeniu_vlady_c_422_2009_z_z.oznacenie) 5.
2. Základný úväzok vedúceho pedagogického zamestnanca sa určuje podľa
3. počtu tried v škole alebo školskom zariadení alebo
4. podľa priemerného denného počtu detí alebo žiakov skutočne navštevujúcich školské zariadenie za uplynulý kalendárny štvrťrok.

# § 6

1. Do základného úväzku určeného podľa počtu tried sa riaditeľovi a zástupcovi riaditeľa
2. základnej školy, základnej školy pre žiakov so zdravotným znevýhodnením, ktorému do pôsobnosti patrí riadenie školského klubu detí, ktorý je súčasťou školy, započítavajú triedy v škole a oddelenia v školskom klube detí,
3. základnej školy pri zdravotníckom zariadení z tried pre chodiace deti započítavajú v plnom rozsahu len triedy, ktoré majú v učebnom pláne najmenej 15 hodín týždenne, pri nižšom učebnom pláne sa započítava polovica tried,
4. špeciálnej strednej školy, odborného učilišťa a praktickej školy, ktorým do pôsobnosti patrí riadenie v špeciálnych výchovných zariadeniach, započítavajú počty tried v škole a počty výchovných skupín v špeciálnych výchovných zariadeniach,
5. strednej školy započítavajú triedy dennej formy štúdia, triedy externej formy štúdia alebo triedy kombinovanej formy štúdia podľa študijných odborov a učebných odborov, okrem riaditeľa strednej odbornej školy s výtvarnými a výtvarno-technickými odbormi a jeho zástupcov, riaditeľa konzervatória a zástupcov riaditeľa konzervatória, ktorým sa započítava 24 hodín priamej výchovno-vzdelávacej činnosti týždenne v týchto odboroch ako jedna trieda; v jazykovej škole sa započítava 20 hodín priamej výchovno-vzdelávacej činnosti týždenne ako jedna trieda,
6. strednej školy započítava 24 vyučovacích hodín žiakov plniacich povinnú školskú dochádzku umiestnených v zdravotníckom zariadení týždenne ako jedna trieda,
7. základnej umeleckej školy za hudobný odbor započítava 24 hodín priamej vyučovacej činnosti týždenne ako jedna trieda; za výtvarný odbor, tanečný odbor a literárno-dramatický odbor (kolektívne vyučovanie) sa započítava 24 žiakov ako jedna trieda.
8. Riaditeľovi spojenej školy sa do základného úväzku určeného podľa počtu tried započítavajú triedy, oddelenia, záujmové útvary a výchovné skupiny všetkých organizačných zložiek spojenej školy. Zástupcovi riaditeľa spojenej školy sa do základného úväzku určeného podľa počtu tried započítavajú triedy, oddelenia, záujmové útvary a výchovné skupiny príslušnej organizačnej zložky spojenej školy, ktorá patrí do pôsobnosti jeho riadenia.
9. Riaditeľovi základnej školy s materskou školou sa do základného úväzku určeného podľa počtu tried započítavajú triedy obidvoch škôl, z ktorých škola vznikla splynutím. Zástupcovi riaditeľa základnej školy s materskou školou pre základnú školu sa do základného úväzku určeného podľa počtu tried započítavajú triedy základnej školy, ktoré patria do pôsobnosti jeho riadenia. Zástupcovi riaditeľa základnej školy s materskou školou pre materskú školu, ktorý spĺňa kvalifikačné predpoklady na výkon pedagogickej činnosti v materskej škole, sa do základného úväzku určeného podľa počtu tried započítavajú triedy materskej školy, ktoré patria do pôsobnosti jeho riadenia.
10. Riaditeľovi materskej školy, ktorá má elokované triedy na rôznych miestach, sa do základného úväzku určeného podľa počtu tried započítavajú všetky triedy, ktoré sú súčasťou materskej školy. Zástupcovi riaditeľa tejto materskej školy, ktorú vykonáva pracovnú činnosť na elokovanom pracovisku, sa do základného úväzku určeného podľa počtu tried započítavajú triedy elokovaného pracoviska, ktoré patria do pôsobnosti jeho riadenia.

# § 7

1. Základný úväzok riaditeľa strednej školy, špeciálnej strednej školy a odborného učilišťa sa znižuje o
2. dve hodiny, ak zabezpečuje teoretické vyučovanie, praktické vyučovanie a súčasne riadi školský internát,
3. jednu hodinu, ak zabezpečuje teoretické vyučovanie a praktické vyučovanie,
4. jednu hodinu, ak zabezpečuje teoretické vyučovanie a súčasne riadi školský internát,
5. jednu hodinu, ak zabezpečuje praktické vyučovanie a súčasne riadi školský internát.
6. Základný úväzok riaditeľa strednej školy, špeciálnej strednej školy a odborného učilišťa možno znížiť najviac o tri hodiny, ak škola
7. sa zúčastňuje na medzinárodných projektoch a programoch,
8. sa zúčastňuje na rozvojových projektoch,
9. uskutočňuje experimentálne overovanie,
10. má viac organizačných zložiek.
11. Pri znížení základného úväzku podľa odseku 2 sa nezohľadňuje zníženie základného úväzku podľa odseku 1.

# § 8

# Účinnosť

Toto nariadenie vlády nadobúda účinnosť 1. septembra 2019.

# Príloha č. 1 k nariadeniu vlády č. xxx/2019 Z. z.

# Základný úväzok pedagogického zamestnanca

|  |  |
| --- | --- |
| **Pedagogický zamestnanec vykonávajúci priamu** **výchovno-vzdelávaciu činnosť** | **Základný úväzok****(počet hodín)** |
| učiteľ materskej školy | 28 |
| učiteľ materskej školy v základnej škole s materskou školou |
| učiteľ špeciálnej materskej školy |
| učiteľ materskej školy pri zdravotníckom zariadení |
| učiteľ v špeciálnej triede materskej školy |
| učiteľ základnej školy | 23 |
| učiteľ základnej školy v základnej škole s materskou školou |
| učiteľ základnej umeleckej školy |
| korepetítor základnej umeleckej školy |
| učiteľ základnej školy pre žiakov so zdravotným znevýhodnením a všeobecným intelektovým nadaním vrátane špeciálnej triedy v základnej škole |
| tréner športovej školy |
| tréner športovej triedy |
| učiteľ nultého ročníka základnej školy | 22 |
| učiteľ prvého ročníka základnej školy |
| učiteľ prípravného ročníka a prvého ročníka základnej školy pre žiakov so zdravotným znevýhodnením a všeobecným intelektovým nadaním vrátane špeciálnej triedy v základnej škole |
| učiteľ strednej školy |
| korepetítor konzervatória |
| učiteľ špeciálnej strednej školy |
| učiteľ odborného učilišťa |
| učiteľ prípravného ročníka odborného učilišťa |
| učiteľ praktickej školy |
| učiteľ jazykovej školy |
| učiteľ špeciálnej základnej školy v triede pre ťažko mentálne postihnutých žiakov | 20 |
| majster odbornej výchovy v odbornom učilišti | 21 – 2421 – 24 |
| majster odbornej výchovy v špeciálnej strednej škole |
| majster odbornej výchovy v strednej odbornej škole | 24 – 35 |
| majster odbornej výchovy v stredisku praktického vyučovania |
| majster odbornej výchovy v stredisku odbornej praxe |

# Príloha č. 2 k nariadeniu vlády č. xxx/2019 Z. z.

# Základný úväzok vychovávateľa školského klubu detí

|  |  |
| --- | --- |
| **Pedagogický zamestnanec vykonávajúci priamu** **výchovno-vzdelávaciu činnosť** | **Základný úväzok****(počet hodín)** |
| vychovávateľ školského klubu detí | 25 |
| vychovávateľ špeciálnej školy internátnej | 25 |
| vychovávateľ špeciálneho výchovného zariadenia | 27 |
| vychovávateľ školského internátu | 28 |
| Vychovávateľ centra voľného času | 30 |
| Vychovávateľ zariadenia sociálnych služieb | 30-32 |

# Príloha č. 3 k nariadeniu vlády č. xxx/2019 Z. z.

# Zníženie základného úväzku učiteľa vykonávajúceho špecializovanú činnosť v kariérovej pozícií výchovný poradca

|  |  |  |
| --- | --- | --- |
| **Výchovný poradca a školský poradca** | **Počet žiakov** | **Zníženie základného úväzku****(počet hodín)** |
| v základnej škole a v strednej škole  | do 200 | 2 |
| 201 - 400 | 3 |
| 401- 600 | 4 |
| 601 a viac | 5 |
| v špeciálnej škole | do 100 | 3 |
| 101 - 200 | 4 |
| 201 a viac | 5 |

# Príloha č. 4 k nariadeniu vlády č. xxx/2019 Z. z.

# Zníženie základného úväzku učiteľa vykonávajúceho špecializovanú činnosť v kariérovej pozícií kariérový poradca

|  |  |  |
| --- | --- | --- |
| **Kariérový poradca** | **Počet žiakov** | **Zníženie základného úväzku****(počet hodín)** |
| v základnej škole a v strednej škole  | do 200 | 2 |
| 201 - 400 | 3 |
| 401- 600 | 4 |
| 601 a viac | 5 |
| v špeciálnej škole | do 100 | 3 |
| 101 - 200 | 4 |
| 201 a viac | 5 |

# Príloha č. 5 k nariadeniu vlády č. xxx/2019 Z. z.

# I. ODDIEL

# Základný úväzok riaditeľa určený podľa počtu tried v škole

|  |  |  |
| --- | --- | --- |
| **Riaditeľ školy** | **Počet tried v škole** | **Základný úväzok****(počet hodín)** |
| riaditeľ materskej školy, špeciálnej materskej školy s poldennou a celodennou výchovou a vzdelávaním alebo materskej školy pri zdravotníckom zariadení | 1 | 23 |
| 2 | 20 |
| 3 – 4 | 17 |
| 5 – 6 | 14 |
| 7 – 10 | 12 |
| 11 – 12 | 10 |
| 13 – 14 | 9 |
| 15 – 16 | 8 |
| 17 – 18 | 7 |
| 19 a viac | 6 |
| riaditeľ materskej školy, špeciálnej materskej školy s týždennou výchovou a vzdelávaním alebo materskej školy pri zdravotníckom zariadení | 1 | 16 |
| 2 | 14 |
| 3 a viac | 12 |
| riaditeľ materskej školy, špeciálnej materskej školy s nepretržitou výchovou a vzdelávaním alebo materskej školy pri zdravotníckom zariadení | 1 | 12 |
| 2 | 8 |
| 3 a viac | 4 |
| riaditeľ základnej školy,riaditeľ základnej školy pre žiakov so zdravotným znevýhodnením a žiakov so všeobecným intelektovým nadaním vrátane špeciálnej triedy v základnej škole,riaditeľ základnej školy internátnej pre žiakov so zdravotným znevýhodnením a žiakov so všeobecným intelektovým nadaním vrátane špeciálnej triedy v základnej škole,riaditeľ školy pri špeciálnom výchovnom zariadení,riaditeľ základnej školy internátnej | 1 | 18 |
| 2 | 17 |
| 3 – 4 | 15 |
| 5 – 6 | 12 |
| 7 – 8 | 10 |
| 9 | 8 |
| 10 – 14 | 7 |
| 15 – 18 | 6 |
| 19 - 20 | 5 |
| 21 - 22 | 4 |
| 23 - 24 | 3 |
| 25 - 26 | 2 |
| 27 – 28  | 1 |
| 29 a viac | 0 |
| riaditeľ základnej školy s materskou školou | 2 | 17 |
| 3 – 4 | 15 |
| 5 – 6 | 12 |
| 7 – 8 | 10 |
| 9 | 8 |
| 10 – 14 | 7 |
| 15 – 18 | 6 |
| 19 - 20 | 5 |
| 21 - 22 | 4 |
| 23 - 24 | 3 |
| 25 - 26 | 2 |
| 27 – 28  | 1 |
| 29 a viac | 0 |
| riaditeľ strednej školy,riaditeľ jazykovej školy,riaditeľ špeciálnej strednej školy, riaditeľ odborného učilišťa,riaditeľ praktickej školy, riaditeľ strednej školy pri špeciálnom výchovnom zariadení,riaditeľ odborného učilišťa pri špeciálnom výchovnom zariadení | do 6 | 8 |
| 7 - 12 | 7 |
| 13 - 18 | 5 |
| 19 - 20 | 3 |
| 21 -22 | 1 |
| 23 a viac | 0 |
| riaditeľ základnej umeleckej školyriaditeľ základnej umeleckej školy | 1 | 19 |
| 2 – 3 | 18 |
| 4 – 6 | 15 |
| 7 – 9 | 12 |
| 10 – 14 | 9 |
| 15 – 18 | 7 |
| 19 a viac | 5 |

# II. ODDIEL

# Základný úväzok riaditeľa určený podľa počtu tried v školskom zariadení

|  |  |  |
| --- | --- | --- |
| **Riaditeľ školského zariadenia** | **Počet tried v školskom zariadení** | **Základný úväzok(počet hodín)** |
| riaditeľ (vedúci) strediska odbornej praxe  | podľa veľkosti a charakteru školského zariadenia | 6 – 7 |
| riaditeľ (vedúci) strediska praktického vyučovania | podľa veľkosti a charakteru školského zariadenia | 6 – 7 |
| riaditeľ školského klubu detí | do 50 | 21 |
| 51 – 100 | 18 |
| 101 – 150 | 15 |
| 151 a viac | 12 |
| riaditeľ centra voľného času | do 100 (denne) | 12 |
| 101 – 200 (denne) | 8 |
| 201 a viac (denne) | 5 |
| riaditeľ školského internátu | do 150 | 15 |
| 151 – 300 | 10 |
| 301 a viac | 5 |
| riaditeľ špeciálneho výchovného zariadenia |  | 5 |

# III. ODDIEL

# Základný úväzok vedúceho pedagogického zamestnanca určený podľa počtu tried v škole alebo v školskom zariadení, podľa počtu detí alebo žiakov v škole alebo v školskom zariadení

|  |  |  |
| --- | --- | --- |
| **Vedúci pedagogický zamestnanec** | **Počet tried v škole alebo v školskom zariadení** | **Základný úväzok(počet hodín)** |
| zástupca riaditeľa materskej školy, špeciálnej materskej školy s poldennou, celodennou, týždennou a nepretržitou výchovou a vzdelávaním alebo materskej školy pri zdravotníckom zariadení | 4 a viac | 23 |
| zástupca riaditeľa materskej školy, špeciálnej materskej školy s poldennou, celodennou, týždennou a nepretržitou výchovou a vzdelávaním alebo materskej školy pri zdravotníckom zariadení pôsobiaci vo funkcii na alokovanom pracovisku | 1 | 23 |
| 2 | 20 |
| 3 – 4 | 17 |
| 5 – 6 | 14 |
| 7 – 10 | 12 |
| 11 a viac | 10 |
| zástupca riaditeľa základnej školy,zástupca riaditeľa základnej školy pre žiakov so zdravotným znevýhodnením a žiakov so všeobecným intelektovým nadaním vrátane špeciálnej triedy v základnej škole,zástupca riaditeľa základnej školy internátnej pre žiakov so zdravotným znevýhodnením a žiakov so všeobecným intelektovým nadaním vrátane špeciálnej triedy v základnej škole,zástupca riaditeľa základnej školy s materskou školou pre základnú školu | 8 – 14 | 12 |
| 15 – 22 | 10 |
| 23 a viac | 8 |
| zástupca riaditeľa základnej školy internátnej,zástupca riaditeľa školy pri špeciálnom výchovnom zariadení | 5 – 14 | 12 |
| 15 – 22 | 10 |
| 23 a viac | 8 |
| zástupca riaditeľa základnej školy pre jazykovú školu, ktorá je súčasťou základnej školy | 5 – 7 | 16 |
| 8 – 12 | 14 |
| 13 a viac | 12 |
| zástupca riaditeľa spojenej základnej školy, ktorá je mimo sídla riaditeľstva spojenej základnej školy | 1 | 18 |
| 2 | 17 |
| 3 – 4 | 15 |
| 5 – 6 | 12 |
| 7 a viac | 10 |
| zástupca riaditeľa základnej školy s materskou školou pre materskú školu, ktorá je umiestnená v sídle riaditeľstva základnej školy s materskou školou | do 3 | 23 |
| 4 – 6 | 19 |
| 7 –10 | 17 |
| 11 a viac | 14 |
| zástupca riaditeľa základnej školy s materskou školou pre materskú školu, ktorá je umiestnená mimo sídla riaditeľstva základnej školy s materskou školou | 1 | 23 |
| 2 | 20 |
| 3 – 4 | 17 |
| 5 – 6 | 14 |
| 7 – 10 | 12 |
| 11 a viac | 10 |
| pedagogický vedúci oddelenia pre jazykovú školu z radov učiteľov, ktorá je súčasťou základnej školy | 1 – 2 | 20 |
| 3 – 4 | 18 |
| zástupca riaditeľa strednej školy,zástupca riaditeľa jazykovej školy | 8 – 12 | 11 |
| 13 – 15 | 9 |
| 16 – 18 | 7 |
| 19 a viac | 5 |
| zástupca riaditeľa špeciálnej strednej školy, zástupca riaditeľa odborného učilišťa, zástupca riaditeľa praktickej školy, zástupca riaditeľa odborného učilišťa pri špeciálnom výchovnom zariadení, zástupca riaditeľa pre praktické vyučovanie v špeciálnej strednej odbornej škole | do 5 | 12 |
| 6 – 10 | 9 |
| 11 – 16 | 7 |
| 17 – 22 | 5 |
| 23 a viac | 3 |
| zástupca riaditeľa pre technicko-ekonomické činnosti v gymnáziu,zástupca riaditeľa pre technicko-ekonomické činnosti v strednej odbornej škole,zástupca riaditeľa pre technicko-ekonomické činnosti v špeciálnej strednej škole,zástupca riaditeľa pre technicko-ekonomické činnosti v odbornom učilišti | 8 – 12 | 10 |
| 13 a viac | 6 |
| zástupca riaditeľa strednej školy pre jazykovú školu, ktorá je súčasťou strednej školy | 5 – 7 | 15 |
| 8 – 12 | 13 |
| 13 a viac | 11 |
| zástupca riaditeľa strednej školy pre jazykovú školu, ktorá je súčasťou strednej školy | 5 – 7 | 15 |
| 8 – 12 | 13 |
| 13 a viac | 11 |
| zástupca riaditeľa základnej umeleckej školy | 12 – 19 | 15 |
| 20 a viac | 10 |
| riaditeľ školy v prírode |  | 5 |
| pedagogický vedúci školy v prírode z radov učiteľov školy | 1 – 2  | 14 |
| 3 – 4  | 12 |
| 5 a viac | 5 |
| **Vedúci pedagogický zamestnanec** | **Počet detí alebo žiakov v školealebo v školskom zariadení** | **Základný úväzok(počet hodín)** |
| zástupca riaditeľa pre praktické vyučovanie v strednej odbornej škole,zástupca riaditeľa pre praktické vyučovanie v odbornom učilišti | do 150 | 10 |
| 151 – 300 | 7 |
| 301 – 500 | 6 |
| 501 a viac | 4 |
| zástupca riaditeľa školského klubu detí, vedúci vychovávateľ školského klubu detí, ktorý je súčasťou školy | 51-100 | 24 |
| 101 – 150  | 22 |
| 151 a viac | 21 |
| zástupca riaditeľa centra voľného času | 101 – 200 (denne) | 15 |
| 201 a viac (denne) | 10 |
| zástupca riaditeľa školského internátu | od 91 – 150 | 22 |
| 151 a viac | 20 |
| zástupca riaditeľa školského internátu pre deti alebo žiakov so špeciálnymi výchovno-vzdelávacími potrebami | od 41 – 150 | 22 |
| 151 a viac | 20 |
| hlavný majster odbornej výchovy v strednej odbornej škole | do 150 | 12 – 14 |
| 151 a viac | 6 – 7 |
| hlavný majster odbornej výchovy v špeciálnej strednej škole,hlavný majster odbornej výchovy v odbornom učilišti | do 60 | 12 – 14 |
| 61 a viac | 6 – 7 |
| učiteľ strednej školy poverený funkciou vedúceho praktického vyučovania a odborného výcviku v odborných učilištiach | podľa veľkosti a charakteru školského zariadenia | 7 – 18 |
| učiteľ poverený správou školského hospodárstva | podľa veľkosti a charakteru školského zariadenia | 7 – 18 |
| vedúci vychovávateľ školského klubu detí, ktorý je súčasťou špeciálnej školy alebo špeciálneho výchovného zariadenia | 20 – 40 | 24 |
| 41 – 60 | 22 |
| 61 – 80 | 20 |
| 81 a viac | 19 |
| vedúci vychovávateľ špeciálneho výchovného zariadenia,vedúci vychovávateľ zariadenia sociálnych služieb | 20 – 40 | 17 |
| 41 – 60 | 15 |
| 61 a viac | 13 |
| vedúci vychovávateľ školského internátu | 361 a viac | 22 |
| vedúci vychovávateľ školského internátu pre deti alebo žiakov so špeciálnymi výchovno-vzdelávacími potrebami | 141 a viac | 22 |
| zástupca riaditeľa školy pre prácu v školskom internáte, ktorý je súčasťou základnej školy alebo strednej školy | 91 a viac | 17 |
| zástupca riaditeľa školy pre prácu v školskom internáte, ktorý je súčasťou špeciálnej strednej školy alebo špeciálneho výchovného zariadenia | do 40 | 17 |
| 41 a viac | 15 |
| zástupca riaditeľa pre výchovu mimo vyučovania v špeciálnej strednej škole a v odbornom učilišti | 145 a viac | 15 |
| zástupca riaditeľa pre výchovu mimo vyučovania v strednej škole | 361 a viac | 17 |
| vedúci vychovávateľ v školskom internáte, ktorý je súčasťou strednej školy, špeciálnej strednej školy a odborného učilišťa | do 150 | 22 |
| 151 a viac | 20 |
| zástupca riaditeľa špeciálneho výchovného zariadenia | 50 – 100 | 17 |
| 101 a viac | 15 |